แรงขายหุ้นบลูชิพกด SET ปิดเช้าวูบ 11 จุด จับตาแนวรับ 1,500 จุด
แรงขายหุ้นบลูชิพกด SET ปิดเช้าวูบ 11 จุด จับตาแนวรับ 1,500 จุด โดยดัชนีช่วงเช้าปิดที่ระดับ 1,506.28 จุด ลดลง 10.66 จุด หรือ 0.70% มูลค่าการซื้อขาย 6.02 หมื่นล้านบาท
11 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,506.28 จุด ลดลง 10.66 จุด หรือ 0.70% มูลค่าการซื้อขาย 6.02 หมื่นล้านบาท 
10 หุ้นกดดัชนีเช้านี้

ด้าน นายสรพล วีระเมธีกุล ผู้อำนวยการอาวุโส ฝ่ายวิเคราะห์หลักทรัพย์ บล.กสิกรไทย เปิดเผยว่า ตลาดหุ้นไทยเช้านี้แกว่งตัวในกรอบแคบตามตลาดต่างประเทศ แม้ได้รับปัจจัยหนุนจากการเข้าซื้อขายของหุ้นบมจ.ปตท.น้ำมันและการค้าปลีก (OR) ในตลาดหลักทรัพย์วันแรก โดยวอลุ่มซื้อขายหุ้น OR คิดเป็นมากกว่า 50% ของวอลุ่มรวม
ขณะที่หุ้นกลุ่มขนาดใหญ่เข้าสู่ช่วงการพักฐาน ทำให้มีการเวียนกลุ่มเล่นไปยังหุ้นขนาดกลาง อย่างไรก็ตาม มองว่าสัปดาห์หน้าน่าจะหมดช่วงของการพักฐานไปแล้ว โดยให้จับตากลุ่มไฟแนนซ์และกลุ่มพลังงานที่จะมีการเปิดเผยผลการดำเนินงานไตรมาส 4/63 ออกมา
สำหรับแนวโน้มช่วงบ่ายคาดว่า ดัชนีฯ น่าจะยังแกว่งตัวในกรอบเช่นเดียวกับช่วงเช้า พร้อมให้แนวรับที่ 1,515 จุด แนวต้านที่ 1,520 จุด ปัจจัยที่ต้องติดตามในสัปดาห์หน้า คือ ความเคลื่อนไหวทางการเมืองในประเทศที่อาจกดดดันภาพในระยะสั้น แต่เชื่อว่ายังคงมีปัจจัยบวกจากเงินทุนไหลเข้าของนักลงทุนต่างชาติอย่างต่อเนื่อง
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OR    มูลค่าการซื้อขาย  31,682.50 ล้านบาท  ปิดที่  26.75 บาท เพิ่มขึ้น 8.75 บาท
PTTEP มูลค่าการซื้อขาย   1,478.95 ล้านบาท  ปิดที่ 111.50 บาท เพิ่มขึ้น 0.50 บาท
PTT   มูลค่าการซื้อขาย   1,432.05 ล้านบาท  ปิดที่  40.25 บาท ลดลง  0.50 บาท
BBL   มูลค่าการซื้อขาย     813.06 ล้านบาท  ปิดที่ 124.50 บาท ลดลง  1.50 บาท
GPSC  มูลค่าการซื้อขาย     808.80 ล้านบาท  ปิดที่  80.00 บาท ลดลง  0.50 บาท